Interakcie
Môžem užívať Spirulinu a Zelený jačmeň keď užívam Aspirin Protect?
Ďakujem
Dobrý deň.
Ďakujeme za Vašu otázku.
Spirulina a zelený jačmeň patria medzi zelené superpotraviny, ktoré obsahujú vysoký podiel bielkovín, tuku, sacharidov, vlákniny, minerálnych látok a vitamínov.
Medzi spirulinou, zeleným jačmeňom a liekom Aspirin Protect neboli pozorované žiadne vzájomné interakcie, preto je ich súčasné užívanie možné. Zelený jačmeň a spirulina sú však schopné viazať pri prechode tráviacím traktom škodlivé ale aj prospešné látky (vrátane liekov), čo by mohlo znížiť účinnosť nastavenej terapie. Z tohto dôvodu odporúčam zachovávať medzi užívaním superpotravín a ostatných liekov dostatočný časový rozostup aspoň 2-3 hodiny.
Prajem pekný zvyšok dňa.
S pozdravom
Mgr. Barbora Bičanovská